section_heading: Pogon
paragraph_text: mini|desno|250px|Prototip Puma oklopnog vozila, model za testiranje pokretljivosti sa simulatorima težine Za pogon Pume razvijen je novi motor koji je razvila tvrtka MTU. Motor 10V 892 je iz serije HPD koju karakterizira velika snaga i male dimenzije motora. Razvija 800 kW (1088 KS) na 4250 okretaja u minuti a snaga se prenosi preko automatske transmisije Renk HSW 284C. Cjelokupni sustav za prijenos snage je vrlo tih i znatno smanjuje razinu buke u prostoru za posadu. Smanjena je i razina vibracija.